Asmenims, pranešusiems apie korupcinio pobūdžio nusikalstamas veikas, gali būti taikomos pagalbos, apsaugos ir skatinimo priemonės [Lietuvos Respublikos pranešėjų apsaugos įstatymo](https://www.e-tar.lt/portal/lt/legalAct/2986b360db3611e7910a89ac20768b0f/LkUuyHnlnl)[ir kitų teisės aktų nustatyta tvarka](https://www.prokuraturos.lt/lt/praneseju-apsauga/5954).

**Santaros klinikų Vidiniame kanale pranešimus gali palikti:**

* esami ir buvę Santaros klinikų darbuotojai;
* asmenys sutartiniais santykiais susiję su Santaros klinikomis (pvz. konsultavimo, rangos, stažuotės, praktikos, savanorystės ir pan.).

Pastaba: Žinomai melagingos informacijos, taip pat valstybės ar tarnybos paslaptį sudarančios informacijos pateikimas nesuteikia asmeniui garantijų pagal Lietuvos Respublikos pranešėjų apsaugos įstatymą. Žinomai melagingą informaciją pateikęs arba valstybės ar tarnybos paslaptį ar profesinę paslaptį atskleidęs asmuo atsako teisės aktų nustatyta tvarka.

**Čia galite pateikti pranešimą apie Santaros klinikų darbuotojo:**

1. galbūt rengiamą, daromą ar padarytą nusikalstamą veiką,
2. administracinį nusižengimą,
3. tarnybinį nusižengimą ar darbo pareigų pažeidimą,
4. šiurkštų privalomų profesinės etikos normų pažeidimą,
5. ar kitą grėsmę viešajam interesui keliantį arba jį pažeidžiantį teisės pažeidimą, apie kuriuos sužinote iš savo turimų ar turėtų darbo santykių arba sutartinių santykių su Santaros klinikomis.

Turėdami informaciją apie Santaros klinikų darbuotojų padarytus teisės pažeidimus ar netinkamą elgesį, informaciją pateikite Jums patogiausiu būdu:

- užpildykite Pranešimo apie pažeidimą formą, esančią interneto tinklapyje: https://www.santa.lt/uploads/ECB/content\_1606127689/pranesejo-teikiamo-pranesimo-forma\_3667.pdf ir atsiųskite ją elektroniniu paštu: praneseju.apsauga@santa.lt

- Tiesiogiai atvykite į Santaros klinikų F korpuso 499 kabinetą, adresu Santariškių g. 2, 08661 Vilnius.

- Paskambinkite tel.: vidaus tel. 1588, miesto +37069771588, mob. tel. +37062046401.

Pastaba: Jeigu asmuo, teikiantis informaciją apie pažeidimą, nori pateikti laisvos formos pranešimą, o ne užpildyti nustatytą Pranešimo apie pažeidimą formą, tokiame pranešime jis privalo nurodyti, kad pranešimas teikiamas vadovaujantis Lietuvos Respublikos Pranešėjų apsaugos įstatymu.

Pranešime pateiktos informacijos vertinimą atlieka Santaros klinikų Korupcijos prevencijos grupė, kuri užtikrina asmens ir jo pateiktos informacijos konfidencialumą.